Slutten av 1990-årene var gode år i senterets historie med 39 evangeliesenter rundt i hele Norge. Mange av sentrene var små og med få beboerplasser. De fleste var spesialisert mot en målgruppe, som familiesenter, jentesenter osv. Fjordtun Evangeliesenter på Hadeland hadde tilbud for de som ønsker å slutte med metadon og subutex. Statsstøtten økte, og utmerkelsene for den store innsatsen for de utslåtte i samfunnet ble belønnet. Hver bruker av rusmidler som «reddes», sparer samfunnet for store utgifter. I 1997 fikk Ludvig Kongens fortjenstmedalje i gull. I 2002 ble Lise og Ludvig Karlsen tildelt Petter Dass-prisen.